|  |  |
| --- | --- |
| **Predmet:** obavezni  **STMI86** | **STRUČNA PRAKSA III. – V. sem – INTEGRIRANI PROJEKTNI ZADACI** |
| Stručni studij - ST | MENADŽMENT U POLJOPRIVREDI – STM3 |
| **Semestar 3 - Planiranje krmne baze za govedarsku farmu** | |
| **Semestar 4 - Istraživanje tržišta poljoprivrednih proizvoda** | |
| **Semestar 5 - Izrada poslovnog plana** | |

|  |  |
| --- | --- |
| **Integrirani zadatak** | **Planiranje krmne baze za govedarsku farmu** |
| Uvod | Diplomanti studijskog usmjerenja Menadžmenta u poljoprivredi često se nalaze u ulozi stočara.  Za uspješnu stočarsku proizvodnju važno je osigurati pravilnu hranidbu stoke, a to znači na vrijeme osigurati dovoljne količine kvalitetne stočne hrane prema planom predviđenim dnevnim obrocima. Svako uspješno gospodarstvo treba nastojati da u što većem udjelu ove potrebe pokrije vlastitom proizvodnjom krme. Zato svake godine, u jesen ili zimu, ili nakon završetka proizvodne sezone, proizvođači moraju donijeti odluku o vrsti usjeva, sorti ili hibridu, koji će uzgajati u sljedećoj sezoni, koju će površinu za to trebati i na koji će način koristiti krmu.  Čimbenici koji utječu na odluku su:   * Stočni fond gospodarstva * Hranidbene potrebe životinja na gospodarstvu * Potrebe krme * Mogućnosti gospodarstva (raspoložive površine, agroekološki uvjeti, dostupna radna snaga i mehanizacija, struktura strojeva i opreme…). * Plodored (priprema tla, vrijeme sjetve, žetve, košnje, itd.) * Cijena koštanja planirane proizvodnje krme   U ovom zadatku primijenit ćete osnovna znanja o osnovama uzgoja i hranidbe goveda, proizvodnji i korištenju krme i mehanizaciji i automatizaciji na farmi u jednoj situaciji iz stvarnog života. |
| Uloge | 1. Vlasnik govedarske farme 2. Savjetnik vlasnika gospodarstva |
| Zadatak i podzadaci po ulogama | Vaš je zadatak napraviti **Plan krmne baze** (Plan potrebe i proizvodnje krme) za govedarsku farmu, tako da se proizvodnja krme ravna prema hranidbenim potrebama stoke i mogućnosti gospodarstva da proizvede određenu krmu (raspoložive površine, agroekološki uvjeti, struktura strojeva i opreme (korištenje vlastitih strojeva, korištenje usluga mehanizacije, formiranje strojnih prstenova…). Predložite barem dva rješenja i usporedite isplativost različitih rješenja. |
| Kompetencije | Efikasna stočarska proizvodnja |
| Opis očekivanog rezultata | Potrebno je izraditi pisani plan sljedećeg sadržaja:   * Uvod (o važnosti kontinuirane opskrbe krmom, o utjecaju kvalitete krme i hranidbe na uspješnost proizvodnje stočarskih proizvoda... Navedite kriterije dobrog plana proizvodnje i korištenja krme). * Detaljan opis poljoprivrednoga gospodarstva: * lokacija, površina, tip tla, zgrade na gospodarstvu (staje, skladišni prostor i sl.), mehanizacija. Postojeća proizvodnja krme. Prikažite tablicu s ovim podacima i mapu polja na gospodarstvu. * Broj grla, pasmine, kategorije i namjenu uzgoja. * Hranidbene potrebe kroz godinu. * Potreba krme kroz godinu u odnosu na utvrđene hranidbene potrebe. * Plan proizvodnje krme (sjetveni plan) za planiranu godinu. Iz njega se mora vidjeti površina potrebna za proizvodnju određene biljne vrste, rokovi sjetve, potreba sjemena, rokovi korištenja, odnosno spremanja i očekivani prinosi. * Objašnjenja, kako i zašto ste se odlučili za određene usjeve i površine pod tim usjevima.   Ocijenite svoj plan prema kriterijima postavljenim u uvodu i odredite da li gospodarstvo može zadovoljiti potrebu za krmom na vlastitim površinama (samodostatnost). |
| Metode | * Izaberite gospodarstvo u svom susjedstvu koje je voljno surađivati * Prikupite informacije o položaju polja, tipovima tla, zgradama i mehanizaciji na gospodarstvu. Za   prikaz polja koristite program ‘Matična knjiga biljne proizvodnje’ ili polja nacrtajte prostoručno.  Prikupite informacije o stoci (broj, kategorija, smjer proizvodnje /mlijeko, meso/ ...)  Odrediti hranidbene potrebe stoke, koristeći tablice hranidbenih potreba stoke.   * Izraditi **Plan potreba krme**, prema hranidbenim potrebama stoke i hranidbenoj vrijednosti krme (koristiti tablice o kemijskom sastavu i hranidbenoj vrijednosti krmiva). |

|  |  |
| --- | --- |
|  | * Izradite barem dva **Plana proizvodnje krme**. Kod toga treba uzeti u obzir: agroekološke uvjete na površinama gospodarstva i mogućnost proizvodnje određenih biljnih vrsta/smjesa, postojeću proizvodnju krme, poštivanje plodoreda (navesti što je na određenim parcelama bilo unazad 2 godine), raspoloživu mehanizaciju i skladišni prostor. * Utvrdite cijenu proizvodnje jednog i drugog plana, a podatke o cijenama repromaterijala pronađite u trgovinama poljoprivrednim repromaterijalom. Cijene usluga pronađite u Katalogu kalkulacija. * Odredite koji udio potreba se može proizvesti na istraživanom gospodarstvu (samodostatnost). * Usporedite predložena rješenja. * Koristite Excel za prikaz i obradu podataka |
| Veličina i sastav grupe | Preporuča se da grupu čine 4-5 studenata. Grupe se mogu formirati prema sklonosti studenata ili ih formira koordinator projekta. |
| Vremensko  planiranje | 1. korak  Važan instrument dobre organizacije rada je priprema plana rada. Svrha plana je da svaki sudionik projekta zna što i kada treba napraviti.  Plan rada   * Uvod ( ili pozadina) projekta * Projektni zadatak * Aktivnosti u projektu * Očekivani rezultati * Kvaliteta * Organizacija rada u grupama * Planiranje rada u grupi: podjela zadataka i satnica  1. korak   Pronađite poljoprivredno gospodarstvo koje je voljno surađivati i ustupiti vam potrebne podatke.   1. korak   Posjetite gospodarstvo i pitajte proizvođača pitanja koja ste unaprijed pripremili. Zamolite nastavnika da provjeri vaša pitanja.   1. korak   Načinite plan potreba i korištenja krme za sljedeću sezonu. 5. korak  Izvješće mora biti predano do ………….(datum) koordinatoru projekta……..  6. korak  Studenti moraju istraživanom gospodarstvu pokazati rezultate svog istraživanja u obliku završne prezentacije projektnog zadatka. |
| Vođenje | moguće kroz konzultacije |
| Moduli koji podupiru zadatak | 1. Fiziologija probave i hranidba stoke 2. Uzgoj goveda 3. Krmno bilje i travnjaštvo 4. Mehanizacija i automatizacija farme |
| Literatura | Literatura preporučena za pojedine module Različiti izvori podataka relevantni za zadata |
| Ishodi učenja | Pokazati i primijeniti znanje i razumijevanje iz područja:   * Uvjeti okoliša za razvoj usjeva * Osnove proizvodnje krmnog bilja * Mehanizacija i objekti na poljoprivrednom gospodarstvu * Hranidba stoke   Prosuđivanje   * Analiza i upotreba podataka * Matematika i računanje * Prosuđivanje, odlučivanje i rješavanje problema   Komuniciranje   * Vještine usmenog komuniciranja * Vještine pismenog izražavanja * Timski rad/upravljanje projektom * Kompjuterske vještine |
| Ocjenjivanje | Sadržaj izvješća (40%) i prezentacija (20%) konačne ocjene:   * Opis gospodarstva daje detaljan uvid u govedarsku proizvodnju na gospodarstvu * Hranidbene potrebe stoke su dobro izračunate * Potrebe krme su usklađene s potrebama stoke * Predloženi usjevi su pogodni za uzgoj u postojećim okolišnim uvjetima |
|  | * Predloženi usjevi su mogući u okviru veličine zemljišnih površina gospodarstva (potrebno još površina?????) * Predloženi usjevi se uklapaju u plodored * Predloženi usjevi odgovaraju hranidbenim potrebama stoke na gospodarstvu * Predložena struktura usjeva pruža uvid u dobro vođenje poljoprivrednoga gospodarstva * Tehnološka karta i plan potrebne mehanizacije u skladu su sa sjetvenim planom   Ispravno prosuđivanje (20 % konačne ocjene)   * Korišteni su odgovarajući izvori podataka * Učinjene su jasne i točne procjene koje podupiru odluke o krmnom slijedu * Jasno je objašnjeno kako su donesene odluke o planiranju proizvodnje i korištenja krme Komuniciranje (20% konačne ocjene) * Usmeni savjet je uvjerljiv * Izvješće je pisano jasnim stilom i odgovarajućeg je izgleda i formata * Rad na projektu izvršen je u skladu s planom rada * Svaki član grupe sudjelovao je u radu i pridonio realizaciji projekta * Dobro korištenje kompjuterskih programa |

|  |  |
| --- | --- |
| **Integrirani zadatak** | **Istraživanje tržišta poljoprivrednih proizvoda** |
| Uvod | Za dobivanje informacija o tržištima poljoprivrednih proizvoda, ciljnim tržištima i njihovim potrebama, konkurenciji, tržišnim trendovima, zadovoljstvu potrošača itd. rabe se različite metode istraživanja tržišta. Stoga organizacije koje se bave proizvodnjom i prodajom poljoprivrednih proizvoda mogu i moraju znati podosta o potrošačima, njihovim potrebama i naravno kako udovoljit tim potrebama. Postavljaju se pitanja o konkurenciji, strukturi tržišta, regulativi, gospodarskim trendovima, tehnologiji i ostalim brojnim čimbenicima koji omogućavaju pojavu novih proizvoda, studije razvoja konkurentskih proizvoda, cijene itd. Nastoji se dobit uvid u stanje raspoložive tehnologije koja može omogućiti određene proizvode, te koje i kakve inovacije mogu omogućiti postojeća i buduća tehnološka podloga. |
| Uloga | U ovom zadatku studenti imaju ulogu istraživača tržišta i organizatora proizvodnje, koji istražuju potrebu za nekim proizvodom i organiziraju proizvodnju za odabrani proizvod. |
| Zadatak i podzadaci po ulogama | Opisati i analizirati postojeću tržišnu poziciju farme:   * Opisati poziciju farme na tržištu. * Napraviti marketinšku analizu farme/poduzeća rabeći PEST model i Porterovu analizu pet silnica. * Prepoznati jakosti i slabosti, prilike i prijetnje. * Donesti zaključke i definirati preporuke (za novi proizvod) za (re)pozicioniranjem. * Napraviti (konkretan) plan za učvršćivanje pozicije farme na tržištu uvodeći novi proizvod. * Napraviti marketinški plan za taj novi proizvod (marketinški splet – 4P); To uključuje neposredno marketinško istraživanje koristeći se metodom upitnika. * Napraviti konkretan plan kako proizvesti novi proizvod s obzirom na potrebe tržišta (vrsta, sjetva, berba/žetva, odgovarajuća tehnologija) |
| Kompetencije | * Istraživanje tržišta i prodaje * Razvoj proizvoda * Organizacija proizvodnje |
| Opis očekivanog rezultata | Izvještaj položaja određene farme (pogledati zadatak kod specifikacije proizvoda). |
| Metode | Izabirete farmu sa njezinom karakterističnom proizvodnjom, te zamolite vlasnika ili voditelja da Vam dozvoli napraviti opis i analizu stanja farme, njenu glavnu proizvodnju i tržišnu poziciju.  **Sekundarno istraživanje**: prikupljanje potrebitih podataka, izrada PEST i Porterove petosilnične analize.  **Primarno istraživanje**: Provesti neposredno marketinško istraživanje, tj. metodu anketnih upitnika. Prvi korak mora biti formuliran istraživački prijedlog (definirati uzorak koji podrazumijeva sve one čimbenike koji su uključeni u poljoprivrednu proizvodnju, profitne i neprofitne organizacije, vlasnici farmi, lokalna samouprava, savjetodavna služba itd.) koji bi trebao istražiti razvojne kapacitete u poljoprivrednom sektoru kao budućem sektoru samozapošljavanja.  Dobivene podatke ćete analizirati sa standardnim statističkim metodama (frekvencije, postoci, prosječne vrijednosti, itd.) |
| Veličina i sastav grupe | Veličina grupe se formira od 4 do 6 studenata, ovisno od adrese stanovanja. |
| Vremensko  planiranje | Mentor će imati sastanak s grupom gdje će se definirati radne grupe, unutar kojih će se studenti podijeliti prema pojedinačnim zadacima. Konzultacije će se vršiti e-mailom, i interpersonalno ako će to biti potrebito. Studenti će prezentirati dobivene rezultate po izvršenju zadatka. Plan rada:  korak 1:   * Uvod * Projektni zadatak * Projektne aktivnosti * Postignuti rezultati * Rad u malim grupama, podjela zadatka, realizacija zadatka...   korak 2: Pronaći kompetentne osobe koje će biti voljne odgovoriti na pitanja iz ankete korak 3: Izvršiti anketu korak 4: Obraditi podatke korak 5: Zaključak. Preporuke. Samopozicioniranje. |
| Vođenje | Konzultacije prema dogovoru. |
| Moduli koji podupiru zadatak | 1. Marketing 2. Uzgoj povrća 3. Industrijsko bilje |
| Literatura | Studenti će rabiti domaću i stranu literaturu, Internet, statističke podatke, kao i podatke iz vlastite ankete. Instrukcije za prikupljanje i obradu podataka će dati mentor. Na primjer:   * Državni zavod za statistiku * Uredi državne uprave u županijama nadležni za poslove službene statistike * Gradski upravni odjeli za financije i poticanje poduzetništva * HGK * Registar OPG-a * EUROSTAT |
| Ishodi učenja | * analize tržišnog potencijala i tržišnog udjela * studije lokacije * studije prodaje * testiranje tržišta, kanali distribucije, studije dobiti i troškova * Organizacija proizvodnje stanovite farme/tvornice s obzirom na zahtjeve tržišta. Važno je odabrati asortiment, odrediti datume sjetve, kao i berbe ili žetve. Za stjecanje, primjenu i razumijevanje znanja treba: * Definirati problem i postaviti ciljeve istraživanja * Prepoznati izvore i vrstu istraživanja * Tehnike ispitivanja anketom * Ustoličiti istraživački obrazac * Prikupljanje podataka * Analiza i interpretacija podataka * Rezultat i izvješće   Procjenjivanje:   * Analizom i uporabom informacija * Matematičkim i numeričkim metodama * Procjenom   Komunikacija:   * Vještine usmene komunikacije * Vještina pisanja * Timski rad / projektni menadžment * Informatičke vještine: Word, Excel, Power Point |
| Ocjenjivanje | Konačna ocjena projekta sastoji se od sljedećih elemenata:   * kvaliteta konačnog izvješća = 50% * autoevaluacija pojedinca i grupa = 25% * kvaliteta prezentacije = 25 % |

|  |  |
| --- | --- |
| **Integrirani zadatak** | **Izrada poslovnog plana** |
| Uvod | Smisao izrade poslovnog plana je izraditi pisani dokument koji procjenjuje sve aspekte poslovne održivosti uključujući opis i analizu poslovnih izgleda. Poslovni plan definira i objedinjuje sve poslovne ciljeve rabeći odgovarajuće i prave informacije i analize. Poslovni plan je vrlo važan dokument koji daje korisne informacije i smjernice investitorima, bankarima i vjerovnicima. Poslovni plan također može ukazati na slabosti i greške. Plan se rabi u svrhu izricanja mišljenja i/ili savjeta svih onih koji su direktno ili indirektno uključeni u neki poslovni projekt. |
| Uloge | * Poduzetnik * Financijski savjetnik * Savjetnik strateškog menadžmenta |
| Zadatak | Vi ste zaduženi izraditi poslovni plan poduzeća po vašem izboru. |
| Kompetencije | Troškovna učinkovitost investicijske evaluacije. |
| Opis očekivanog rezultata | * Poslovni plan * Financijski savjet * Savjet za strateški menadžment |
| Metode | * Prikupiti informacije o investitoru, investiciji * Provesti SWOT analizu * Prikupiti informacije o mogućnostima financiranja putem kredita * Izrada financijskog plana * Ocjena učinkovitosti |
| Veličina i sastav grupe | 2-4 studenta |
| Vremensko  planiranje | Korak 1   * Izabrati vrstu proizvodnje (bilinogojstvo ili stočarstvo). * Izabrati konkretno obiteljsko poljoprivredno gospodarstvo ili poljoprivredno poduzeće.   Napomena: Moguće je koristiti isti slučaj koji je korišten za projektni zadatak u 4. semestru, te samo valja uklopiti izrađen marketinški plan u ukupan poslovni plan.  Korak 2 - Napisati **osnovni poslovni koncept**.  Korak 3 - Sakupiti sve moguće podatke **izvedivosti i posebnosti** poslovnog koncepta.  Korak 4 - **Sažeti i profilirati poslovni koncept** temeljeno na obrađenim podacima.  Korak 5 - **Koncipirati specifičnosti posla**. Koristeći "što, gdje, zašto, kako" pristup što bi itekako moglo biti korisno.  Korak 6 - **Oblikujte konačnu formu vašeg poslovnog plana** što više neće bit samo uvid i težište, već ujedno i važan alat za vođenje vašeg poslovanja. |
| Vođenje | Tjedno po jedan sat konzultacija |
| Moduli koji podupiru zadatak | 1. Bankarstvo i kreditiranje u poljoprivredi 2. Troškovi i kalkulacije 3. Trgovinska politika 4. Menadžment i poduzetništvo u poljoprivredi |
| Literatura | * Škrtić, M.: Poduzetništvo, Sinergija, 2006. * Poslovni plan poduzetnika, gl.ur. Vladimir Žanic, Republika Hrvatska, Ministarstvo gospodarstva: Masmedia, 1998., Zagreb * Podaci i publikacije Centra za poduzetništvo po županijama u Hrvatskoj [www.poduzetnistvo.org](http://www.poduzetnistvo.org/) * Podaci i publikacije Hrvatske gospodarske komore[, www.hgk.hr](http://www.hgk.hr/) * Podaci i publikacije Ministarstva poljoprivrede, ribarstva i ruralnog razvoja, [www.mps.hr](http://www.mps.hr/) |
| Ishodi učenja | Profitabilnost, menadžment |
| Ocjenjivanje | * 20% po seriji (4 serije) * 20% Korektnost poslovnog plana s obzirom na zadane elemente slučaja |